รัฐบาลไทย-ข่าวทำเนียบรัฐบาล-นายกฯ ให้กำลังใจอวยพรคณะนักกีฬาทีมชาติไทย-เจ้าหน้าที่ ประสบความสำเร็จในการแข่งขันซีเกมส์ ครั้งที่ 32 นำชื่อเสียงความภาคภูมิใจมาสู่ประเทศ
วันพุธที่ 26 เมษายน 2566
26/04/2566
นายกฯ ให้กําลังใจอวยพรคณะนักกีฬาทีมชาติไทย-เจ้าหน้าที่ ประสบความสําเร็จในการแข่งขันซีเกมส์ ครั้งที่ 32 นําชื่อเสียงความภาคภูมิใจมาสู่ประเทศ
นายกฯ ให้กําลังใจอวยพรคณะนักกีฬาทีมชาติไทย-เจ้าหน้าที่ ประสบความสําเร็จในการแข่งขันซีเกมส์ ครั้งที่ 32 นําชื่อเสียงความภาคภูมิใจมาสู่ประเทศ
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า วันนี้ (26 เม.ย.66) เวลา 09.30 น. ณ ตึกสันติไมตรี (หลังนอก) ทําเนียบรัฐบาล พลเอก วิชญ์ เทพหัสดิน ณ อยุธยา เลขาธิการคณะกรรมการโอลิมปิคแห่งประเทศไทย ในพระบรมราชูปถัมภ์ นําคณะนักกีฬาทีมชาติไทย ผู้ฝึกสอน และเจ้าหน้าที่ กว่า 300 คน ที่จะเดินทางไปร่วมการแข่งขันกีฬาซีเกมส์ ครั้งที่ 32 ณ ราชอาณาจักรกัมพูชา ระว่างวันที่ 5 – 17 พฤษภาคม 2566 เข้าพบพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่อรับโอวาทเพื่อเป็นขวัญกําลังใจก่อนเข้าร่วมการแข่งขันกีฬาซีเกมส์ ครั้งที่ 32
นายกรัฐมนตรี กล่าวรู้สึกยินดีที่ได้มาพบปะและต้อนรับคณะนักกีฬา ผู้ฝึกสอน และเจ้าหน้าที่ทุกคน ที่จะเดินทางไปเข้าร่วมการแข่งขันกีฬาซีเกมส์ ครั้งที่ 32 ณ ราชอาณาจักรกัมพูชา พร้อมกล่าวแสดงความยินดีกับนักกีฬาไทยที่เป็นตัวแทนประเทศไทยไปร่วมการแข่งขันกีฬาซีเกมส์ในครั้งนี้ ซึ่งได้แสดงถึงความสามารถด้านกีฬาจนเป็นที่ประจักษ์ การได้รับคัดเลือกให้เป็นตัวแทนของชาติไทยไปร่วมการแข่งขันกีฬา ถือเป็นความภาคภูมิใจแก่ตนเอง ครอบครัว และประเทศชาติ นอกจากจะเป็นการเพิ่มพูนประสบการณ์และทักษะเชิงกีฬาแล้ว ยังมีโอกาสได้ทําหน้าที่เป็นทูตวัฒนธรรมของประเทศไทย เพื่อนําความเป็นไทยไปเผยแพร่แก่นานาประเทศอีกด้วย
พร้อมกันนี้ นายกรัฐมนตรี กล่าวในฐานะรัฐบาลและคนไทยทุกคน ขอเป็นกําลังใจให้คณะนักกีฬาไทย ผู้ฝึกสอน รวมถึงผู้ที่เกี่ยวข้องทุกคน ขอให้ทําหน้าที่อย่างเต็มความสามารถ ปฏิบัติตามกฎ กติกา มารยาทของการแข่งขัน รู้แพ้ รู้ชนะ รู้อภัย มีน้ําใจเป็นนักกีฬา เคารพกติกา และระลึกเสมอว่า การแข่งขันกีฬาเป็นการเชื่อมสัมพันธไมตรีและสร้างมิตรภาพระหว่างกัน ซึ่งเป็นเรื่องสําคัญที่จะทําให้การแข่งขันเป็นไปอย่างราบรื่นและประทับอยู่ในความทรงจําของทุกคนตลอดไป โดยนายกรัฐมนตรีจะติดตามให้กําลังใจในการแข่งขันของคณะนักกีฬาทีมชาติไทยอย่างใกล้ชิด สิ่งสําคัญคือการเตรียมความพร้อมด้านจิตใจเข้มแข็งควบคู่กับการพัฒนาร่างกายให้แข็งแรง เพื่อให้การแข่งขันกีฬานําไปสู่ชัยชนะ และขออวยพรให้ทุกคนได้รับเหรียญรางวัลในแต่ละประเภทกีฬาจํานวนมากเพิ่มขึ้นตามที่มุ่งหวังและตั้งใจไว้ อย่างไรก็ตามภายหลังการแข่งขันเสร็จสิ้นและกลับมาประเทศไทยขอให้ทุกคนได้นําสิ่งต่าง ๆ มาทบทวนเพื่อพัฒนาทักษะด้านกีฬาของตนเองให้ดียิ่งขึ้นเพื่อเตรียมพร้อมในการเข้าร่วมการแข่งขันในระดับต่าง ๆ ทั้งระดับประเทศ ระดับภูมิภาคและระดับโลกต่อไป
สําหรับการเข้าร่วมการแข่งขันกีฬาซีเกมส์ ครั้งที่ 32 ครั้งนี้ รัฐบาลได้อนุมัติเงินสนับสนุนการไปแข่งขันเป็นจํานวนรวม 271 ล้านบาท โดยมีนักกีฬาเข้าร่วมการแข่งขัน จํานวน 36 ชนิดกีฬา และ 1 กีฬาสาธิต จํานวนนักกีฬา 846 คน เป็นนักกีฬาชาย 360 คน นักกีฬาหญิง 486 คน และเจ้าหน้าที่ที่เกี่ยวข้อง ประกอบด้วยเจ้าหน้าที่ประจําทีมกีฬา 299 คน ผู้ตัดสิน 75 คน ทีมแพทย์ 30 คน หัวหน้าคณะ รองหัวหน้านักกีฬา และเจ้าหน้าที่ประจํากองอํานวยการ 22 คน รวมเป็นนักคณะนักกีฬาและเจ้าหน้าที่ทั้งสิ้น 1,276 คน โดยคณะนักกีฬาและเจ้าหน้าที่ทุกคนยืนยันจะปฏิบัติหน้าที่ของตนอย่างเต็มความสามารถเพื่อนําเกียรติยศ ชื่อเสียงมามอบให้แก่ประเทศชาติและประชาชนชาวไทย